[{"text_idx": "#000002", "text": "Peidiwch a\u0302 rhoi pwysau ychwanegol ar y gwasanaeth ambiwlans yn ystod streiciau \u2013 y Gweinidog Iechyd"}, {"text_idx": "#000003", "text": "Mae\u2019r Gweinidog Iechyd a Gwasanaethau Cymdeithasol, Eluned Morgan, wedi annog pobl i gymryd gofal ychwanegol a dim ond ffonio 999 mewn argyfwng sy\u2019n bygwth bywyd neu argyfwng difrifol yn ystod streiciau ambiwlans."}, {"text_idx": "#000004", "text": "Bydd y cyntaf o ddau ddiwrnod ar waha\u0302n o weithredu diwydiannol sydd wedi\u2019i gynllunio gan rai staff ambiwlans yn dechrau yfory, a disgwylir y bydd effaith ddifrifol ar wasanaethau ambiwlans. Mae undeb GMB wedi cyhoeddi y bydd ei aelodau yn y gwasanaethau ambiwlans yn mynd ar streic ar 21 a 28 Rhagfyr."}, {"text_idx": "#000006", "text": "Bydd gwasanaethau cludo cleifion mewn achosion nad ydynt yn rhai brys, sy\u2019n helpu cleifion i fynd i apwyntiadau ysbyty, hefyd wedi\u2019u heffeithio, yn ogystal a\u0302 staff ateb galwadau anghlinigol yng nghanolfannau cyswllt Gwasanaethau Ambiwlans Cymru a rhai gwasanaethau cymorth."}, {"text_idx": "#000008", "text": "Bydd y cleifion salaf yn parhau i gael eu blaenoriaethu, ac ni fydd cleifion sy\u2019n llai sa\u0302l, neu ag anafiadau llai difrifol yn cael ymateb ambiwlans. Gall hyn hefyd olygu y bydd angen i gleifion ddod o hyd i ffordd arall o gyrraedd yr ysbyty os nad yw bywyd yn y fantol, cyn belled eu bod yn teimlo ei bod yn ddiogel iddynt wneud hynny."}, {"text_idx": "#000009", "text": "Cynghorir pobl i ddefnyddio gwefan GIG 111 Cymru i gael cyngor iechyd os nad yw bywyd yn y fantol. Gallwch hefyd siarad gyda\u2019ch fferyllydd, eich meddyg teulu neu fynd i uned ma\u0302n anafiadau."}, {"text_idx": "#000010", "text": "\u201cDoes dim amheuaeth y bydd y ddau ddiwrnod o weithredu diwydiannol, yn fuan iawn ar o\u0302l gweithredu gan nyrsys a achosodd oedi yn nhriniaeth miloedd o gleifion yng Nghymru, yn rhoi pwysau aruthrol ar y gwasanaethau ambiwlans. Dim ond y galwadau mwyaf brys y bydd ambiwlansys yn gallu ymateb iddynt ar ddiwrnodau\u2019r streic."}, {"text_idx": "#000012", "text": "\u201cMae\u2019n bwysig eich bod yn ffonio 999 os ydych chi mewn perygl uniongyrchol, ond mae\u2019n rhaid i bob un ohonom ystyried yn ofalus iawn sut rydym yn defnyddio\u2019r gwasanaethau ambiwlans ar y diwrnodau hyn."}, {"text_idx": "#000013", "text": "\u201cFel defnyddwyr ein GIG, mae\u2019n hanfodol bod pob un ohonom yn gwneud popeth gallwn i leihau\u2019r pwysau ar ein gwasanaeth iechyd yn ystod y gweithredu diwydiannol.\u201d"}, {"text_idx": "#000015", "text": "Sicrhau bod gennych gyflenwadau digonol o feddyginiaethau presgripsiwn a meddyginiaethau dros y cownter ar gyfer anhwylderau cyffredin i leihau\u2019ch risg o fynd yn sa\u0302l ar ddiwrnodau\u2019r streic.\nSicrhau bod gennych gyflenwadau cymorth cyntaf digonol rhag ofn y bydd angen ichi drin ma\u0302n anafiadau gartref.\nCymryd gofal ychwanegol yn ystod y tywydd oer i osgoi llithro, baglu a chwympo, a damweiniau ar y ffordd.\nCadw llygad ar unrhyw aelodau o\u2019ch teulu, ffrindiau a chymdogion sydd mewn sefyllfaoedd bregus."}, {"text_idx": "#000016", "text": "Llawfeddyg Abertawe yn rhoi\u2019r brif ran"}, {"text_idx": "#000017", "text": "Mae Bae Abertawe yn prysur ennill enw da am gynhyrchu\u2019r llawfeddygon llaw gorau o gwmpas. Mae\u2019r statws yn cael ei..."}]